Na terapiji

**Na terapiji** je srpska televizijska serija snimana tokom 2009.

Serija *"Na terapiji"* bazirana je na izraelskoj seriji *"[[Be Tipul]]"* autora Hagajia Levija koja je doživela veliki uspeh u Izraelu i u međuvremenu postala jedna od najboljih izraelskih dramskih ostvarenja ikada.

Scenario za seriju je adaptirala - prilagodina jeziku i "doradila" likove Milena Marković, a reditelj je Marko Đilas.

Interesantno je da je američka TV kompanija HBO proizvela sopstvenu verziju *"[[In Treatment]]"* sa Gabrijelom Bernom i Dijanom Vest. Ova verzija serije je na šezdesetoj dodeli Emi nagrada u Americi osvojila dve nagrade.

Radnja serije prati psihoterapeuta Ljubomira Božinovića kroz njegove nedeljne seanse sa klijentima, uključujući i susrete sa sopstvenom terapeutkinjom i mentorom. Serija se sastoji iz pet linija priče koje se odvijaju u vremenskom intervalu od devet nedelja. Tokom serije sudbine glavnih junaka (pacijenata i njihovih terapeuta) se prepliću međusobno i njihov odnos tokom seanse bitno menja njihove privatne živote.

*"Na terapiji"* predstavlja jedinstvenu dramu koja prati pet pacijenata koji su na psihoterapiji (svaka terapija podrazumeva devet seansi). Svaki dan posvećen jednom klijentu - Maji, Borisu, Ani, Marku i Nataliji - dok je petak rezervisan za susret glavnog protagoniste sa svojim nekadašnjim supervizorom-mentorom Verom.

Serija se bavi svajidnevnim ljudskim problemima, odnosno psihologijom svakodnevnog života. Svaki klijent ima sopstvene i specifične probleme i poteškoće koje u saradnji sa terapeutom pokušava da „otkloni“ ne znajući i ne sluteći kuda će ih terapija zapravo odvesti. Sa druge strane, osoba od koje svi traže pomoć i podršku, se suočava sa sopstvenim strahovima i nesigurnostima, od kojih ne može pobeći.

## Karakterizacije likova

Ljubomir je glavni lik serije. Tipični pedesetogodišnjak koji iza svog autoriteta prema pacijentima krije nesređeni život. Upašće u zamke koje obično vidi kada se ne radi o njemu. Njegov privatni život i brak se raspadaju a i profesionalne dileme su sve izraženije.

Ljubomirovu ženu Danicu, ljuti što mora da se takmiči sa klijentima za njegovu pažnju. Iako mu svakodnevno pomaže da se izbori sa profesionalnim preokretima i problemima, konstantno se oseća izbačenom iz Ljubomirovog profesionalnog života. Smeta joj preterana tajanstvenog njenog muža, ali i sama krije sopstvene tajne.

Vera je Ljubomirov terapeut. Ona je alter ego njegove savesti, društvene savesti kakva bi ona trebalo da bude, a nema je. Vera je tu da bude svedok, da neprihvatanje i negiranje problema vodi u isti ambis kao i sam problem. Ljubomir i Vera su u konstantnom prijateljsko-terapeutskom ratovanju.

Boris je specijalac, profesionalni ratnik koje je proveo zadnjih 20 godina na terenu. Progone ga događaji iz prošlosti koji bude grižu savesti u njemu. Boris negira stvarnost, odbija da se suoči sa realnim svetom oko sebe. Njegov otac je njega i majku ostavio u detinjstvu što je uticalo na Borisobu psihu. On je arogantan, prepotentan i vrlo često izaziva provokacijama svog psihijatra. Uprkos tome, među njima se razvija gotovo očinski odnos.

Marko i Natalija su bračni par, roditelji jednog deteta. Na bračnu terapiju dolaze u trenutku kada je ona posle niza godina pokušaja trudna po drugi put ali želi da abortira. Taj čin otkriva njihove probleme i različite ambicije. Razlike u obrazovanju i ostale razlike samo su paravan njihovog osnovnog problema – nedostatka komunikacije.

Maja je zgodna i atraktivna medicinska sestra u tridesetim godinama i prolazi kroz burnu emotivnu krizu u vezi. Emotivno nestabilna i veoma manipulativna žena zaljubljuje se u svog terapeuta. Tokom terapije konstantno pokušava da ostvari erotski transfer sa Ljubomirom ne birajući načine i sredstva za ispunjavanje svog cilja.

Ana je sedamnaestogodišnjakinja, sportista, žrtva propalog braka svojih roditelja, kojoj je sport beg od porodičnih problema. Zaljubljuje se u svog trenera i usled nemogućnosti održavanja veze pokušava samoubistvo. Kod Ljubomira dolazi na procenu gde se otvara pandorina kutija njenih privatnih problema i frustracija.

## Uloge

## Napomene i reference

## Vanjske veze
*